**PRILOG III.**

**KRITERIJ ZA ODABIR PONUDE**

*Usluga strateške procjene utjecaja na okoliš Operativnog programa za ribarstvo i akvakulturu za 2021.-2027. (ev. broj nabave 245/2020/JN)*

Kriterij za odabir ponude je ekonomski najpovoljnija ponuda koja se utvrđuje na temelju omjera cijene i kvalitete.

Maksimalan broj bodova koji ponuditelj može ostvariti je 100, a ponderi pojedinih kriterija su sljedeći:

* cijena – 80 %
* kvaliteta – 20 %.

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova pojedinog ponuditelja.

**Izračun bodova za cjenovni kriterij**

Ponudi s najnižom cijenom dodjeljuje se maksimalnih 80 bodova.

Izračun bodova za cjenovni kriterij za pojedinačnu ponudu (PC):

**PC = Cnajniža / Cponude x 80**

pri čemu je:

Cnajniža – najniža cijena od svih ponuda

Cponude – cijena ponude koja se boduje

80 – ponder cjenovnog kriterija

**Izračun bodova za kriterij kvalitete**

Kriterij kvalitete odnosi se na iskustvo u pružanju usluga strateške procjene utjecaja na okoliš odnosno izrade strateške studije utjecaja na okoliš.

Kriterij kvalitete definiran je kroz bodovanje prema tablici 1.

Bodovi za kriterij kvalitete ponude (PK) izračunava se kao zbroj bodova dodijeljenih za svaki podkriterij.

**PK = K1 + K2**

pri čemu je:

K1 – broj bodova dodijeljenih za kriterij iskustva u pružanju usluga provedbe strateške procjene utjecaja strategija, planova i programa na okoliš

K2 – broj bodova dodijeljenih za kriterij iskustva u pružanju usluga provedbe strateške procjene utjecaja strategija, planova i programa iz područja ribarstva ili akvakulture na okoliš

Maksimalni broj bodova po ovom kriteriju je 20.

**Odabir ponude**

Najbolja ponuda je ona koja je ostvari najveći ukupni zbroj bodova za cjenovni kriterij i bodova za kriterij kvalitete.

**E = PC + PK**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**Tablica 1. Kriterij kvalitete**

|  |  |  |  |
| --- | --- | --- | --- |
| **1. ISKUSTVO U PRUŽANJU USLUGA STRATEŠKE PROCJENE UTJECAJA NA OKOLIŠ** | | | |
| **Podkriterij** | **Raspon (broj referenci)** | **Bodovi** | **Najveći mogući broj bodova** |
| * 1. Broj provedenih strateških procjena utjecaja na okoliš odnosno izrađenih strateških studija utjecaja na okoliš za strategije, planove i programe. Traženo iskustvo se utvrđuje prema Prilogu IV Popis ugovora (K1). | 3 | 1 | 10 |
| 4-5 | 5 |
| više od 5 | 10 |
| * 1. Broj provedenih strateških procjena utjecaja na okoliš odnosno izrađenih strateških studija utjecaja na okoliša za strategije, planove i programe iz područja ribarstva ili akvakulture. Traženo iskustvo se utvrđuje prema Prilogu IV Popis ugovora (K2)   POJAŠNJENJE: Strategija, plan i program iz područja ribarstva ili akvakulture podrazumijeva strategiju, plan ili program koji je izrađen i/ili donesen na temelju zakonskih i/ili podzakonskih propisa koji uređuju ribarstvo i/ili akvakulturu i/ili strategiju, plan ili program koji kao prioritet(e) i/ili glavni(e) cilj(eve) sadržava i obuhvaća ribarstvo i/ili akvakulturu.  NAPOMENA: Strategija, plan i program za koji je u okviru strateške procjene utjecaja na okoliš provedena procjena utjecaja na ribarstvo i/ili akvakulturu u odnosu na vjerojatno značajne utjecaje strategije, plana i programa na okoliš (sekundarne, kumulativne, sinergijske, kratkoročne, srednjoročne i dugoročne, stalne i privremene, pozitivne i negativne), uključujući biološku raznolikost, ljude, biljni i životinjski svijet, tlo, vodu, zrak, klimu, materijalnu imovinu, kulturno-povijesnu baštinu, krajobraz, a koji ne udovoljava najmanje jednom kriteriju iz pojašnjenja, ne podrazumijeva strategiju, plan ili program iz područja ribarstva i/ili akvakulture i ne uzima se u obzir kod dodjele bodova na temelju ovoga podkriterija. | 1 | 1 | 10 |
| 2-3 | 5 |
| više od 3 | 10 |
| **Najveći mogući broj bodova (K1+K2)** | | | **20** |